Publication: Magyar Közlöny
Issue: MK-2001-4 (Year: 2001, Number: 4)
Era: 1990-2004
Section: d) Az 1990. évi IV. törvény alapján nyilvántartásba vett
Paragraph Index: 191

26. §, 27. §, 28. § (1), (2) bekezdése] esetekben a felhasználókkal, illetve a felhasználók képviseletében eljáró, az érintett felhasználók jelentős részét megfelelően képviselő országos érdekképviseleti szervezetekkel a jogdíjközlemény megfelelő rendelkezéseiben meghatározott tételes vagy %- os szerzői jogdíjfizetés helyett az ARTISJUS átalányjogdíjat tartalmazó felhasználási szerződést is köthet. Átalánydíjas felhasználási szerződés csak akkor köthető, ha — az azzal érintett felhasználónak az ARTISJUS-szal szemben szerzői jogdíjtartozása nincs, és műsorközlési kötelezettségének az Szjt. 92. § (5) bekezdésre figyelemmel eleget tett, — az átalánydíjas felhasználási szerződés megkötését a felhasználás sajátos körülményei, vagy a felhasználás, és ennek folytán a felhasználó által fizetendő szerzői jogdíj jelentős mértéke, vagy a felhasználók jelentős részének azonos országos érdekképviseleti szervben való önkéntes tagsága és az érdekképviseleti szerv felhasználási szerződés kötésére irányuló jogszabály- és alapszabályszerű felhatalmazása ezt lehetővé és indokolttá teszi. Az átalányszerződések megkötése során az ARTISJUS az átalányszerződésekkel érintett felhasználók között indokolatlan megkülönböztetést nem alkalmazhat, azaz azonos feltételek mellett azonos kedvezményeket biztosít. Országos érdekképviseleti szervekkel csak abban az esetben köthető átalányszerződés, ha az érdekképviseleti szerv a tagjai (az érintett felhasználók) szerzői jogdíj fizetéséért megfelelő biztosítékot nyújt, és/vagy a szerzői jogdíjfizetés i kötelezettséget egészben vagy részben átvállalja.

Source: https://magyarkozlony.hu/hivatalos-lapok/9004ceba0742aa446d85a60a9d1bb88e07d2f6ee/dokumentumok/d388b75871695b3859e794c6007f25f4b832c2ee/letoltes